CELEX: 62012CA0358
Language: hr
Date: 2014-07-10 00:00:00
Title: Predmet C-358/12: Presuda Suda (deseto vijeće) od 10. srpnja (zahtjev za prethodnu odluku koji je uputio Tribunale Amministrativo Regionale per la Lombardia – Italija) – Consorzio Stabile Libor Lavori Pubblici protiv Comune di Milano (Prethodno pitanje — Ugovori o javnoj nabavi — Ugovori čija je vrijednost niža od praga predviđenog Direktivom 2004/18/EZ — Članak 49. UFEU-a i članak 56. UFEU-a — Načelo proporcionalnosti — Razlozi isključenja iz postupka za sklapanje ugovora — Kriteriji za kvalitativni odabir koji se odnose na osobnu situaciju ponuditelja — Obveze vezane uz plaćanje doprinosa za socijalno osiguranje — Pojam 'teške povrede' — Razlika između dužnih i plaćenih iznosa koja je veća od 100 eura i od 5 % dužnih iznosa)

15.9.2014   
            
            
               HR
            
            
               Službeni list Europske unije
            
            
               C 315/4
            
         Presuda Suda (deseto vijeće) od 10. srpnja (zahtjev za prethodnu odluku koji je uputio Tribunale Amministrativo Regionale per la Lombardia – Italija) – Consorzio Stabile Libor Lavori Pubblici protiv Comune di Milano
   (Predmet C-358/12) (1)
   
   ((Prethodno pitanje - Ugovori o javnoj nabavi - Ugovori čija je vrijednost niža od praga predviđenog Direktivom 2004/18/EZ - Članak 49. UFEU-a i članak 56. UFEU-a - Načelo proporcionalnosti - Razlozi isključenja iz postupka za sklapanje ugovora - Kriteriji za kvalitativni odabir koji se odnose na osobnu situaciju ponuditelja - Obveze vezane uz plaćanje doprinosa za socijalno osiguranje - Pojam 'teške povrede' - Razlika između dužnih i plaćenih iznosa koja je veća od 100 eura i od 5 % dužnih iznosa))
   2014/C 315/05
   Jezik postupka: talijanski
   
      Sud koji je uputio zahtjev
   
   Tribunale Amministrativo Regionale per la Lombardia
   
      Stranke glavnog postupka
   
   
      Tužitelj: Consorzio Stabile Libor Lavori Pubblici
   
      Tuženik: Comune di Milano
   
      Uz sudjelovanje: Pascolo Srl
   
      Izreka
   
   Članci 49. i 56. UFEU-a kao i načelo proporcionalnosti moraju se tumačiti tako da se ne protive nacionalnom propisu koji, u odnosu na postupke za sklapanje ugovora o javnim radovima čija je vrijednost manja od praga određenog u članku 7. točki (c) Direktive Europskoga parlamenta i Vijeća 2004/18/EZ od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe i ugovora o javnim uslugama, kako je izmijenjena Uredbom Komisije (EZ) br. 1177/2009 od 30. studenoga 2009., obvezuje javne naručitelje da isključe iz postupka za sklapanje takvog ugovora ponuditelja koji je odgovoran za povredu u području plaćanja doprinosa za socijalno osiguranje ako je razlika između dužnih i plaćenih iznosa istovremeno veća od 100 eura i 5 % dužnih iznosa.
   
      (1)  SL C 311, 13.10.2012.